**Eeva Rebekka Furman** (s. 2. toukokuuta 1960 Helsinki) on suomalainen ympäristöasiantuntija. Hän on työskennellyt johtavana asiantuntijana valtioneuvoston kansliassa elokuusta 2022 lähtien missä hän toimii mm. kestävän kehityksen toimikunnan pääsihteerinä. Siihen saakka hän oli professori ja Suomen ympäristökeskuksen ympäristöpolitiikkakeskuksen johtaja sekä Suomen kestävyyspaneelin puheenjohtaja. Hänen työhönsä kuuluivat tutkimuksen ja päätöksenteon yhteyden, kestävän kehityksen, luontopohjaisten ratkaisujen, ekosysteemipalveluiden ja luonnon monimuotoisuuden hallinnan tutkimus.

Elämä ja ura
------------

Furman asui lapsuutensa Helsingissä ja nuoruutensa Kauniaisissa. Hän valmistui ylioppilaaksi Kauniaisten lukiosta 1978 ja maisteriksi Helsingin yliopistosta 1985. Hän opiskeli eläintiedettä ja teki meribiologiaan liittyvän pro gradu -tutkielmansa otsikolla: *Merirokon (Balanus improvisus Darwin) esiintymisestä, kasvusta ja lisääntymisestä Tvärminnen saaristossa*. Valmistumisen jälkeen Furman lähti jatko-opintoihin Walesiin merentutkimuslaboratorioon. Hän väitteli tohtoriksi vuonna 1989 Walesin yliopistossa. Furmanin väitöskirja käsitteli merirokkopopulaatioiden taksonomista suhdetta Itämerellä ja Atlantilla (*The taxonomic relationship of Balanus improvisus (Darwin) populations in the Baltic and the Atlantic*).

Furman valittiin tammikuussa 2017 YK:n kestävän kehityksen raporttia valmistelevaan työryhmään Agenda 2030:een. Ryhmän työ alkoi helmikuussa 2017 ja raportti julkaistiin vuonna 2019. Furman kuului tiedonjulkistamisen valtionpalkinnon saaneen kirjan *Ihminen ja ympäristö* -kirjan toimituskuntaan. Vuonna 2020 Furman sai Vuoden YK:n ystävä -tunnustuksen. Hän on ollut Suomen Tiedeseuran jäsen vuodesta 2020.

Furman oli vuodesta 1990 naimisissa professori Ilkka Hanskin (k. 2016) kanssa. Heillä on kolme lasta.

Lähteet
-------

1. 1 2 3  CV (pdf)  25.6.2020. Syke.  Arkistoitu 1.12.2020. Viitattu 19.9.2021. (englanniksi)
2. 1 2  Paavilainen, Ulla (päätoim.): *Kuka kukin on: Henkilötietoja nykypolven suomalaisista 2015*, s. 118. Helsinki: Otava, 2014. ISBN 978-951-1-28228-0.
3. 1 2  Varpu Kiviranta: Suomalainen Eeva Furman valittiin arvovaltaiseen YK-ryhmään, Yle uutiset.
4. 1 2 3 4  Kai Jauhiainen: Helsinkiläinen ympäristöasiantuntija Eeva Furman yllättyi saamastaan YK-tunnustuksesta  –  "Uskon ihmisiin, ihmisillä on toivoa" *Helsingin Uutiset*.  27.10.2020. Viitattu 29.10.2020.
5. ↑  Furman, Eeva: Furman, E. 1984 (pdf) (Pro gradu -tutkielma) Helsingin yliopisto. Viitattu 21.1.2022.
6. ↑  ORCID *orcid.org*. Viitattu 21.1.2022.
7. ↑  Tiedonjulkistamisen valtionpalkinto Ihminen ja ymäristö -kirjan toimitukselle. Gaudeamus (Arkistoitu – Internet Archive) 12.9.2012.
8. ↑  Arkistoitu kopioJäsenluettelo - Suomen tiedeseuran varsinaiset jäsenet (pdf)  päivitetty 24.2.2021. Suomen Tiedeseura, scientiarum.fi.  Arkistoitu 27.7.2021. Viitattu 6.4.2021.

Aiheesta muualla
----------------

* Eeva Furman, Syke (Arkistoitu – Internet Archive)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Suomi (KANTO)
* Belgia
* Yhdysvallat
* Alankomaat

 |

 |